Steamroller Blues

«Steamroller Blues», ofte berre kalla «Steamroller», er ein bluesparodi skriven av James Taylor. Songen kom ut på gjennombrotsalbumet hans Sweet Baby James i 1970. Songtittelen kjem frå den første linja i songen: «I'm a steamroller baby, I'm bound to roll all over you...». Songen viste ei humorfylt side ved Taylor som stundom vart overskugga av dei meir intenst personlege songane hans. Han vart ein av dei mest kjende songane til Taylor. 

Bakgrunn
Rockejournalisten David Browne skriv at «i Flying Machine-dagane i the Village, hadde Taylor høyrt altfor mange pretensiøse kvite bluesband og skreiv 'Steamroller' for å gjere narr av dei.»Fire and Rain: The Beatles, Simon & Garfunkel, James Taylor, CSNY and the Lost Story of 1970 (2011: Boston, Da Capo Press), s. 62 Taylor og Danny Kortchmar, som begge spelte elektrisk gitarar, spelte inn songen ein kveld i Sunset Studios, og rytmeseksjonen vart lagt på seinare. Eit lite budsjett og dårlig tid gjorde at Taylor måtte spele inn songen trass i at han var kraftig forkjølt, noko ein skal kunne høyre på den endelege innspelinga.Browne ibid., s. 63  

«Steamroller» kom med på det storseljande samlealbumet Greatest Hits i 1976 i ein liveversjon spelt inn i august 1975 i Universal Amphitheatre i Los Angeles. Ei anna utgåve frå 1992 kom med på albumet (LIVE) i 1993. «Steamroller» vert ofte spelt på konsertane til James Taylor. 

Elvis Presley-versjonen
I 1970-åra spelte Elvis Presley «Steamroller Blues» på konsertane sine, og ein versjon vart framført på fjernsynsprogrammet Aloha from Hawaii i januar 1973. Denne kom ut på konsertalbumet Aloha From Hawaii: Via Satellite månaden etter, og i mars 1973 vart denne versjonen gjeven ut på singel. Singelen gjorde det ganske godt og nådde 17. plassen på den amerikanske poplista. Songen vart framført på konsertane til Presley fram til han døydde i 1977, og vart inkludert i 2007 på samlealbumet The Essential Elvis Presley.

Andre versjonar
Ein versjon vart spelt inn av countrymusikaren Billy Dean i 1994 på albumet Fire in the Dark.

Isaac Hayes framførte songen i ein episode av The A-Team.

 Kjelder 
Denne artikkelen bygger på «Steamroller Blues» frå ,  den 22. juni 2017. 
 oppgav desse kjeldene:

Kategori:Songar frå 1970
Kategori:Songar skrivne av James Taylor
Kategori:James Taylor-songar
Kategori:Singlar frå 1973
Kategori:Elvis Presley-songar
Kategori:Songar produserte av Peter Asher